丹元子步天歌 東方七宿 三
作者：王希明
朝代：唐

paragraphs: 氐，四星似斗側量米。
天乳氐上黑一星，世人不識稱無名。
一箇招搖梗河上，梗河橫列三星狀。
帝席三黑河之西，亢池六星近攝提。
氐下衆星騎官出，騎官之衆二十七。
三三相連十欠一，陣車氐下騎官次，騎官下三車騎位。
天輻兩星列陣傍，將軍陣裏振威霜。